als_Latn dik_Latn sag_Latn
Ish-kreu i Gardës së Republikës, Ndrea Prendi, i dënuar me 1 vit burg për vrasjet e demonstruesit Faik Myrtaj, gjatë demonstratës së 21 janarit 2011, rikthehet në dyert e Prokurorisë së Tiranës. Ndryshe nga më herët, kur akuzohej për vrasjen e demonstruesit në Bulevardin “Dëshmorët e Kombit”, këtë herë ish-gjenerali, rrezikon të vihet nën akuzën e “shpërdorimit të detyrës”.
Pak ditë më parë, ish-numri një i Gardës së Republikës, ka dhënë shpjegime lidhur me një kallëzim që Ministria e Brendshme ka bërë ndaj tij, për akuzën e “shpërdorimit të detyrës”. Prendi së bashku me pasardhësin e tij, Artan Hoxha, akuzohen se duke shpërdoruar detyrën kanë paguar për një periudhë prej një viti e gjysmë, drejtoreshën e Burimeve Njerëzore të Gardës së Republikës SH.S, në një kohë që ajo nuk është paraqitur asnjë ditë në punë, pasi ndodhej jashtë Shqipërisë. Fakti që SH.S, është paguar verifikohet nga listë-prezenca dhe listë-pagesa e bankës, sipas të cilave rezulton se ajo i ka përfituar pagat dhe shpërblimet. “GSH” ka mundur të sigurojë disa detaje nga dëshmia e Prendit, i cili ka pohuar se ka pasur dijeni që shefja e sektorit të Burimeve Njerëzore në Gardë, merrte rrogën ndonëse nuk paraqitej në punë, por ka dhënë dhe shpjegimet lidhur me këtë fakt
als_Latn als_Latn